खालसा कॉलेज फॉर वुमन ने जीती इंटर-कॉलेज डेक्लामेशन कंपीटिशन की ओवरऑल ट्रॉफी
एजुकेशन रिपोर्टर | लुधियाना
एसडीपीकॉलेज फॉर वुमन में इंटर कॉलेज डेक्लामेशन कंपटीशन का आयोजन किया गया। प्रतियोगिता में 13 टीमों में शामिल 25 प्रतिभागियों ने हिस्सा लिया। स्टूडेंट्स ने विभिन्न विषयों पर अपने विचार रखे। इनमें नोटबंदी का समाज पर असर, वर्तमान समय में भारत और चीन में संबंध, कैशलेस इकोनॉमी, मेक इन इंडिया, डिजिटल इंडिया जैसे विषय शामिल रहे। कार्यक्रम में पीएयू पोस्ट ग्रेजुएट स्टडीज की डीन डॉक्टर नीलम ग्रेवाल ने मुख्य वक्ता के तौर पर हिस्सा लिया। कॉलेज प्रिंसिपल डॉ. नीना अनेजा डायरेक्टर एस वर्मा स्टाफ और स्टूडेंट्स ने मिलकर उनका स्वागत किया। डॉ. ग्रेवाल ने ज्योति प्रज्वलन के साथ इस कार्यक्रम की शुरुआत की। प्रतियोगिता में पंजाब यूनिवर्सिटी रीजनल सेंटर लुधियाना के डॉ. रविंदर सिंह, रामलाल भसीन स्कूल की प्रिंसिपल रमन ओबरॉय, शिफाली इंटरनेशनल स्कूल के डायरेक्टर विशाल जैन मैं जज की भूमिका निभाई।
प्रतियोगिता में खालसा कॉलेज फॉर वुमन की अर्पित कोचर ने पहला स्थान हासिल किया। गवर्नमेंट कॉलेज फॉर गर्ल्स की हरसिमरत ने दूसरा और गुरु नानक गर्ल्स कॉलेज की दीपमाला ने तीसरा स्थान हासिल किया। एससीडी गवर्नमेंट कॉलेज के सचिन नरूला को सांत्वना पुरस्कार दिया गया। खालसा कॉलेज फॉर वुमन की अर्पिता कोचर और स्वाति कुंद्रा ने ओवरऑल ट्रॉफी पर कब्जा जमाया। सभी प्रतिभागियों को कैश इनाम देकर सम्मानित किया गया। इस मौके पर एसडीपी सभा के प्रेसिडेंट बलराज भसीन धार ईशा सिंगला ने विजेताओं को सर्टिफिकेट देकर सम्मानित किया। डॉक्टर ग्रेवाल ने मौजूद लोगों के साथ अपने अनुभव सांची किए उन्होंने कहा कि इस तरह की प्रतियोगिताएं स्टूडेंट्स का आत्मविश्वास बढ़ाने में मदद करती हैं। डायरेक्टर एस वर्मा ने मुख्य मेहमान प्रतिभागी टीमों और अन्य शख्सियतों का कार्यक्रम में शिरकत करने पर धन्यवाद किया। कार्यक्रम का समापन राष्ट्रगान के साथ किया गया।
एसडीपी कॉलेज में डेक्लामेश कंपीटिशन का आयोजन किया गया।
kas_Deva bho_Deva hin_Deva hin_Deva awa_Deva